[{"text_idx": "#000001", "text": "AvalehtVaria loodSa\u0308a\u0308stmineKuidas sa\u0308a\u0308stlikult reisida nii, et elamused ei kannataks?"}, {"text_idx": "#000002", "text": "Kuidas sa\u0308a\u0308stlikult reisida nii, et elamused ei kannataks?"}, {"text_idx": "#000003", "text": "Share this postClose sharing boxKuidas sa\u0308a\u0308stlikult reisida nii, et elamused ei kannataks?TwitterFacebookLinkedIn"}, {"text_idx": "#000004", "text": "Kuidas reisida sa\u0308a\u0308stlikult? Milliseid otsuseid teha ja mida silmas pidada, et rahakotis ei puhuks tuul, kuid reisist on va\u0308lja vo\u0303etud pea maksimaalne elamus?"}, {"text_idx": "#000005", "text": "Alustame algusest ehk kuidas sa\u0308a\u0308sta raha ja mida silmas pidada, kui planeerid puhkust. Kui elad va\u0308ga iseseisvat elu ehk vo\u0303id minna reisile kas vo\u0303i homme, siis kasuta seda juhust: viimase hetke pakkumised on odavamad ja nii lennu- kui majutusfirmadele on soodsamalt a\u0308ra antud pilet vo\u0303i broneering etem kui tu\u0308hi lennukoht vo\u0303i vabaks ja\u0308a\u0308nud hotellituba."}, {"text_idx": "#000006", "text": "Teine variant on broneerida va\u0308ga varakult endale reis ette. Siis sa\u0308a\u0308stab silmna\u0308htavalt, sest no\u0303udlust pole veel tekkinud ja hinnad pu\u0308sivad madalamad. Kindlasti vaata kalendrist, millised ta\u0308htpa\u0308evad on planeeritud reisi ajal \u2013 need mo\u0303jutavad hindasid ja samuti ei tasu alahinnata koolivaheaegu, mil reiside hinnad on lakke kruvitud."}, {"text_idx": "#000007", "text": "Enne lennupakkumiste otsimist kustuta oma veebibrauseri ajalugu ja ku\u0308psised, sest lennufirmad na\u0308evad, et oled juba varem lennupileteid otsinud ning see vo\u0303ib hindu to\u0303sta."}, {"text_idx": "#000008", "text": "Kasuta ajakulukamat transporti. Mida aeglasemalt liigud, seda parem su rahakotile. On teada, et lennukid, kiirrongid ja ekspressbussid maksavad ning hea viis transpordilt raha kokku hoidmiseks on kasutada tavalisi ronge, busse, kus kaob kiirustamistunne ning saad tutvuda kohalike ja nende kultuuriga. Na\u0308iteks rongis teistega kaarte ma\u0308ngides, kohaliku keelt purssides ja o\u0303ppides muutub reis kindlasti meeldeja\u0308a\u0308vamaks."}, {"text_idx": "#000009", "text": "Paki sisse ainult ha\u0308davajalik ning kasuta kohvri asemel seljakotti, niimoodi va\u0308ldid suuremaid pagasitasusid ja ringi reisides on seljakott kordades mugavam kui kohvri ja\u0308rele tarimine. Reeglina vo\u0303tavad inimesed reisile liiga palju asju kaasa ning pooled sisse pakitud riided viiakse kasutamata koju tagasi. Kui on plaanis ka ostlema minna, siis saab mo\u0303elda juba ette ja ostetud riided kohe reisil olles kasutusse vo\u0303tta."}, {"text_idx": "#000010", "text": "Kui su lendudel on eraldi pagasitasud, siis vo\u0303ib na\u0308iteks tunduvalt odavam tulla see, kui kohalikult rannaa\u0308a\u0308rselt turult reisil olles osta endale sandaalid, ra\u0308tik ning pa\u0308ikesekreemid ning need hiljem a\u0308ra visata. Kui need arvutused enne a\u0308ra teha, siis saab pagasis erinevate esemete pealt palju ruumi kokku hoida."}, {"text_idx": "#000011", "text": "Selle asemel, et maksta hotelli eest raha, kasuta couchsurfingut, kus saad endale tasuta leida o\u0308o\u0308bimiskoha ning tutvuda kohalikega. Tee kindlasti eelto\u0308o\u0308d selleks, et va\u0308ltida erinevaid erimeelsusi, mis vo\u0303ivad koha omanikuga tekkida. Loe la\u0308bi teiste arvustused vo\u0303o\u0303rustaja kohta ning tee omad ja\u0308reldused. Ja\u0308ta meelde, et ka tema saab sulle arvustuse kirjutada ning sind hinnata, nii et ole viisakas, lugupidav ja abivalmis!"}, {"text_idx": "#000012", "text": "Kui vo\u0303o\u0303ra inimese kodus o\u0308o\u0308bimine on sinu jaoks liiga ekstreemne, siis hotelli valikuga saab samuti tublisti kokku hoida. Oluline hinnakomponent on asukoht. Ta\u0308pselt ranna a\u0308a\u0308res asuvad o\u0308o\u0308bimiskohad on tihti tunduvalt kallimad, kui samava\u0308a\u0308rsed hotellid paarsada meetrit rannast eemal. Kui reisite suurema seltskonnaga, siis on ko\u0303ige tasuvam vaadata hoopiski rendikorterit."}, {"text_idx": "#000013", "text": "Pane Lonely Planeti reisiraamat ko\u0303rvale ja kuula ning vaata, mida kohalikud soovitavad.\nKo\u0303ik, mis on turistidele suunatud kohad, vaatamisva\u0308a\u0308rsused, kohvikud jm, on alati kallimad ja u\u0308lehinnatud. Selle asemel ku\u0308si kohalikelt no\u0303u, mida ku\u0308lastada, kuhu minna, mida su\u0308u\u0308a. Niimoodi garanteerid endale to\u0303elisema reisielamuse!"}, {"text_idx": "#000014", "text": "Koht, kus kohalikke ei tasu pimesi usaldada, on turud ja ta\u0308navakauplused. Erinevates riikides on erinevad kombed ning turistina tuleb olla pigem ettevaatlik, et mitte saada petetud. Riikides, kus au sees on tingimine, ta\u0308hendab turgudel omahinnaga millegi ostmine kindlat altminekut."}, {"text_idx": "#000015", "text": "Teine koht, kus sa\u0308a\u0308stlik reisimine vo\u0303ib po\u0303ntsu saada, on erinevad turistilo\u0303ksud, kus u\u0308ritatakse heausksetelt raha va\u0308lja petta. On see siis Istanbuli ta\u0308navatel su nina ees maha viskuvad ja ilma ku\u0308simata to\u0308o\u0308d alustavad kingaviksijad, Milano kesklinnas \u201ctasuta\u201d ka\u0308evo\u0303rusid pakkuvad Aafrika pa\u0308ritolu petturid vms."}, {"text_idx": "#000016", "text": "Siia rubriiki la\u0308heb kindlasti ka turvalisuse aspekt. Turistid on eriti suurlinnades peamiseks sihtma\u0308rgiks taskuvarastele ja ro\u0308o\u0308vlitele. Oma rahakott tasub hoida ka\u0308ttesaamatus kohas ning kallis fotokaamera kaelas rippumas kahtlastes linnaosades kolamine vo\u0303rdub endale ise o\u0303nnetuse kaela kutsumisega. Hea on, kui see lo\u0303puks piirdub vaid rahalise kahjuga ning mitte millegi hullemaga."}, {"text_idx": "#000023", "text": "Reinvest24Mida soovitavad eksperdid: kas praegusel a\u0308reval ajal tasub investeerida Moldova kinnisvarasse?"}, {"text_idx": "#000024", "text": "Mida soovitavad eksperdid: kas praegusel a\u0308reval ajal tasub investeerida Moldova kinnisvarasse?"}, {"text_idx": "#000025", "text": "Nasdaq Balti bo\u0308rsidAktsiatesse investeerimise ABC"}, {"text_idx": "#000028", "text": "Partnerite reklaampindToeta Rahajutud.ee tegemisi ja hangi endale pu\u0308siv reklaampind meie esilehel"}, {"text_idx": "#000029", "text": "Toeta Rahajutud.ee tegemisi ja hangi endale pu\u0308siv reklaampind meie esilehel"}, {"text_idx": "#000031", "text": "Kas sa\u0308a\u0308stmine aitab kasvatada tulusi?"}, {"text_idx": "#000032", "text": "Viis moodust kuidas raha sa\u0308a\u0308sta"}, {"text_idx": "#000034", "text": "Peaaegu pooled Briti lapsevanematest on vo\u0303sukese hoiupo\u0303rsast raha laenanud"}, {"text_idx": "#000035", "text": "Eesti eristub finantskirjaoskuselt teistest Balti riikidest ja kuulub kampa pigem Po\u0303hjamaadega"}, {"text_idx": "#000036", "text": "USA miljarda\u0308r: jo\u0303ukuseks on vaja vaid sa\u0308a\u0308stlikkust, distsipliini ja aega"}, {"text_idx": "#000038", "text": "Kes eurooplastest kulutavad reisimas ka\u0308ies ko\u0303ige rohkem?"}]